Herwin plastiekbottels met blare | SARIE
Herwin plastiekbottels met blare	deur Anita Rossouw and Lounette Fourie
Dra jou deel by tot herwinning met ’n afgesnyde plastiekbotttel as basis en ’n paar vars blare uit jou tuin. Dit maak ’n besonderse geskenk met ’n mooi vars bossie blomme of kruie in.
Sny die bokant van ’n ou koeldrankbottel of melkhouer af. Kies stewige blare wat nie gou sal verwelk nie, soos klimop of vibirnum, en sny die stele af. Werk van bo na onder en plak met alkantkleefband (double-sided tape) ’n strook om die bottel. Plak die blare sodat dit effens oorvleuel. Plak nog ’n strook kleefband en gaan so voort in rye totdat die hele houer met blare bedek is. Dit sal maklik 10 dae hou, afhangend van die soort blare. Rangskik blomme en takke in die houers.